«Тамчы-шоу»да үзгәрешләр көтелә

	Бүген «ШАЯН ТВ» каналында «Тамчы-шоу» тапшыруы буенча экспертлар белән очрашу узды. «ШАЯН ТВ» каналындагы тапшырулар һәр сезон саен үзгәрешләр кичерә. Бу очракта да мөхәррирләр тамашачылар фикерен истә тотып, экспертлар белән киңәшләшеп эшли. Бүген узган очрашуда «Яңа Гасыр» ТРК» АҖ генераль директор киңәшчесе Разил Вәлиев, А.Алиш исемендәге 20 гимназия директоры Рәхимә Арсланова, Мәгариф һәм фән министрлыгыннан әйдәп баручы киңәшче Ләйсән Гайфуллина катнашты. 	 Тапшыруның мөхәррире Сәрия Хөсәенова алга таба булачак үзгәрешләр белән таныштырды. «Бу сезонда төшереләчәк тапшыруларда без экран белән эшне арттырачакбыз. Башта билгеле бер тема буенча эшли идек. Хәзер бер тапшыруда берничә юнәлешне колачлап алырга уйлыйбыз. Сораулар кызыклы булсын, дип тырышабыз. Безне караучы тамашачылар мавыгып китеп, мин дә катнашыр идем, дип уйларга тиеш», – диде.   
	---	
Шаян

	№ --- | 03.09.2020	


